Съдържание
Индекс 🔎︎

## TEXTJOIN

Конкатенира един или няколко низа с разделители помежду им.

Тази функция е налична от LibreOffice насам.5.2

### Синтаксис

TEXTJOIN(разделител, пропускане_празни, низ1[, низ2][, …])

разделител е текстов низ, може да бъде и диапазон.

пропускане_празни е логически аргумент (TRUE или FALSE, 1 или 0). Когато е TRUE, празните низове се игнорират.

низ1[, низ2][, …] са низове или обръщения към клетки или диапазони, съдържащи низове за обединяване.

Диапазоните се обхождат ред по ред (от горе надолу).

Ако разделител е диапазон, той не е необходимо да бъде със същия размер като броя на обединяваните низове.

Ако разделителите са повече от низовете за обединяване, няма да се използват всички разделители.

Ако разделителите са по-малко от низовете за обединяване, ще бъдат използвани отново отначало.

### Примери

=TEXTJOIN(" ", TRUE, "Слънцето", "изгрява", "от", "изток") връща "Слънцето изгрява от изток" със знак за интервал като разделител, като празните низове се игнорират.

Ако A1:B2 съдържа съответно "Слънцето", "изгрява", "от" и "изток", =TEXTJOIN("-",TRUE,A1:B2) връща "Слънцето-изгрява-от-изток" с разделител дефис, като празните низове се игнорират.

Теми, свързани с показаната

CONCAT

CONCATENATE